*Kivonat a Jászberény Városi Önkormányzat Képviselő-testületének 2018. december 12-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***284/2018. (XII. 12.) határozata***

***A Jászberény Városi Önkormányzat 2019. évi ellenőrzési tervének elfogadásáról***

A Jászberény Városi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 119. § (5) bekezdése által meghatározott feladatkörében eljárva a Jászberény Városi Önkormányzat – a jelen határozat mellékletét képező – 2019. évi ellenőrzési tervét jóváhagyja.

**Határidő:** folyamatos

**Felelős:** Dr. Gottdiener Lajos jegyző

Hartyányiné Mérei Judit e.v. külső szolgáltató

***Erről:***

1. Jászberény Jegyzője – helyben,
2. Hartyányiné Mérei Judit e.v. külső szolgáltató,
3. Pénzügyi és Költségvetési Bizottság tagjai,
4. Jász-Nagykun-Szolnok Megyei Kormányhivatal – Szolnok,
5. Képviselő-testület valamennyi tagja,
6. Irattár

***é r t e s ü l n e k.***

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. december 13.*

*(Dr. Bessenyei Lilla)*

*irodavezető*

**Jászberény Városi Önkormányzat**

**Éves belső ellenőrzési terv**

**2019.**

Az államháztartásról szóló 2011. évi CXCV. törvény (továbbiakban: Áht.)   
70. § (1) bekezdése értelmében a belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 119. § (3)-(4) bekezdései szerint a jegyző köteles - a jogszabályok alapján meghatározott - belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

A jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

Az Mötv. 119. § (6) bekezdésének megfelelően a helyi önkormányzat és költségvetési szervei belső ellenőrzésére vonatkozó részletes szabályokat a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (a továbbiakban Bkr.) tartalmazza.

A Bkr. 29. § és 31. §-ának megfelelően a belső ellenőrzési vezető elkészíti az éves ellenőrzési tervet.

Az éves ellenőrzési tervnek a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia. Az elvégzett kockázatelemzés során magas kockázatúnak minősített területekre az éves ellenőrzési terv készítése során kiemelt figyelmet kell fordítani, és a lehető legrövidebb időn belül ellenőrizni kell.

A Jászberényi Polgármesteri Hivatal hatályos Stratégiai Ellenőrzési Tervében meghatározásra kerültek azok a kockázatok, amelyek veszélyt jelentenek a Hivatal működésére.

A Stratégiai Ellenőrzési tervben rögzítésre kerültek a stratégiai célok megvalósítását segítő ellenőrzések kiemelt területei, amelyek a következők:

* a Polgármesteri Hivatalban és az Önkormányzat fenntartásában működő intézményekben a hatályos jogszabályok, önkormányzati rendeletek és belső szabályzatok maradéktalan betartása, valamint a szabályozottság gyakorlati megvalósulása;
* az önkormányzat kötelező és önként vállalt feladatai gazdaságos, hatékony és eredményes végrehajtásának elősegítése;
* az önkormányzat intézményei, gazdasági társaságai működésének ellenőrzése;
* a közpénzek hatékony, átlátható és szabályszerű felhasználása keretében a pénzkezelés (házipénztári és bankszámla kezelés gyakorlata, bizonylatolása), a vezetői jogkörök gyakorlása (ellenjegyzés, utalványozás, kötelezettségvállalás) és a teljesítésigazolások ellenőrzése;
* az intézményi működési bevételek és egyéb sajátos bevételek kezelése, számviteli elszámolása;
* a belső kontrollrendszer működése, ezen belül az ellenőrzési nyomvonal kialakításának, a vezetői ellenőrzési pontok kijelölésének és gyakorlatban történő alkalmazásának vizsgálata;
* ajánlások és javaslatok megfogalmazása a kockázati tényezők, hiányosságok megszüntetése, kiküszöbölése vagy csökkentése, valamint a szabálytalanságok megelőzése, feltárása érdekében;
* a külső (ÁSZ) és belső ellenőrzések javaslatai alapján megtett intézkedések nyomon követése.

Az ellenőrzési tevékenység során, a vezetés elvárásával összhangban továbbra is nagy hangsúlyt fektetünk a közpénzek hatékony elköltése és az átlátható működés ellenőrzésére. Ennek érdekében az ellenőrzött szervezetek kötelezettségvállalásait, a szerződés szerinti teljesítéseket és a jogszabályoknak, illetve belső szabályzatoknak megfelelő működés vizsgálatát helyezzük előtérbe.

A kontrolltevékenységek folyamatainak biztosítaniuk kell a kockázatok kezelését és hozzá kell járulniuk a szervezet céljainak eléréséhez. A kontrolltevékenységek részeként minden folyamatra és azok alfolyamataira és feladataira vonatkozóan biztosítani kell a folyamatgazdákon keresztül az ellenőrzési nyomvonal(ak) kialakítását és a folyamatokba be kell építeni a kontrollpontokat valamennyi területeken, különös figyelemmel az alábbiakra:

1. pénzügyi döntések dokumentumainak elő-, és elkészítése (testületi határozat előkészítése, költségvetési tervezés, kötelezettségvállalások, szerződések, kifizetések),

2. támogatások esetében azok céljának megvalósulása, az igénylés és elszámolás szabályossága, szabálytalanság miatti visszafizetések dokumentumai;

3. pénzügyi kihatású döntések célszerűségi, gazdaságossági, hatékonysági és eredményességi szempontú megalapozottsága;

4. a költségvetési gazdálkodás során az előzetes és utólagos pénzügyi ellenőrzés, a pénzügyi döntések szabályszerűségi szempontból történő jóváhagyása, ill. ellenjegyzése, a végrehajtás megfelelősége;

5. a gazdasági események elszámolása, vagyis a nyilvántartás, a könyvvezetés és beszámolás kontrollja.

Az Önkormányzat és intézményei működésére, a célok elérésére veszélyt jelentő kockázati tényezők az alábbiak:

- forráshiány,

- jogszabályi változások,

- szabályozottság,

- információáramlás,

- dokumentáltság,

- humánerőforrás ellátottság.

Az éves ellenőrzési munkaterv tartalmazza az Önkormányzat felügyelete alá tartozó, gazdasági szervezettel nem rendelkező intézményeknél tervezett ellenőrzéseket is.

A 2019. évi éves ellenőrzési terv a Bkr-ben meghatározott szerkezetben, az ott előírt tartalommal készült.

Az ellenőrzési tervnek tartalmaznia kell

*a)* az ellenőrzési tervet megalapozó elemzések és a kockázatelemzés eredményének összefoglaló bemutatását;

*b)* a tervezett ellenőrzések tárgyát;

*c)* az ellenőrzések célját;

*d)* az ellenőrizendő időszakot;

*e)* a rendelkezésre álló és a szükséges ellenőrzési kapacitás meghatározását;

*f)* az ellenőrzések típusát;

*g)* az ellenőrzések tervezett ütemezését;

*h)* az ellenőrzött szerv, illetve szervezeti egységek megnevezését;

*i)* a tanácsadó tevékenységre tervezett kapacitást;

*j)* a soron kívüli ellenőrzésekre tervezett kapacitást;

*k)* a képzésekre tervezett kapacitást;

*l)* az egyéb tevékenységeket.

Az egyéb tevékenység keretében a belső ellenőrzési vezetői feladatok ellátása történik a Bkr. előírásainak megfelelően:

* éves terv összeállítása kockázatelemzés alapján,
* a stratégiai terv felülvizsgálata, szükség esetén módosítása
* éves ellenőrzési jelentés elkészítése,
* a belső ellenőrzési kézikönyv szükség szerinti felülvizsgálata,
* belső ellenőrzések nyilvántartása,
* intézkedések nyomon követése,
* ellenőrzések technikai/adminisztratív feladatai (pl. megbízólevél készítése, ellenőrzési program összeállítása, jelentéstervezetek egyeztetése, megküldése).

A 2019. év belső ellenőrzési feladatainak tervezését a következő prioritások határozták meg:

* A nemzetiségi önkormányzat működése és gazdálkodása
* A leltározás folyamata, az önkormányzat és intézményei költségvetési beszámolójának leltárral való alátámasztottsága
* A beszerzésekhez kapcsolódó szerződések megkötése és teljesítése
* Az önkormányzat által céljelleggel nyújtott támogatások elszámolásának szabályszerűsége
* A 2019. évi EP és önkormányzati választás pénzügyi elszámolásának megfelelősége
* Az önkormányzat és intézményei tulajdonában lévő gépjárművek üzemeltetése

Az ellenőrzési jelentésekre készített intézkedési tervek végrehajtásáról utóellenőrzés keretében kell gondoskodni, az ellenőrzési feladat részét képezi a korábbi jelentések alapján tett intézkedések végrehajtásának ellenőrzése.

A 2019. évi munkaidő keret terhére nem tervez a belső ellenőrzés 2018. évről áthúzódó vizsgálatot.

A szükséges ellenőri kapacitás meghatározása az ellenőrzési tervben szereplő ellenőrzési napokkal egyezik meg.

Ennek megfelelően bizonyosságot nyújtó ellenőrzési tevékenységre 56 nap, egyéb tevékenységre 6 nap ellenőri kapacitást terveztünk.

A tanácsadó tevékenységre és a terven felüli/soron kívüli vizsgálatokra nem tartalmaz a terv kapacitást, az felmerülő igény/szükség esetén külön megállapodás tárgyát képezi.

A Jászberény Városi Önkormányzatnál a belső ellenőrzést – Szilágyi Nóra köztisztviselő belső ellenőr szülési szabadsága idejére – megbízási szerződés keretében Hartyányiné Mérei Judit e. v. külső szolgáltató látja el.

A 2019. évre elkészített éves ellenőrzési tervet az 1. sz. melléklet tartalmazza az előírásoknak megfelelő táblázatos formában.

A Mötv. 119. § (5) és a Bkr. 32. § (4) bekezdése szerint a helyi önkormányzatra vonatkozó éves belső ellenőrzési tervet a Képviselő-testület a tárgyévet megelőző év december 31-éig hagyja jóvá.

**ÉVES ELLENŐRZÉSI TERV 1. sz. melléklet**

**Jászberény**

**2019. év**

| **N** | **Az ellenőrzés tárgya** | **Az ellenőrzés célja, módszerei, ellenőrizendő időszak** | **Azonosított kockázati**  **tényezők** | **Az ellenőrzés típusa** | **Ellenőrzött szerv, szervezeti egység** | **Az ellenőrzés tervezett ütemezése** | **Erőforrás szükséglet** |
| --- | --- | --- | --- | --- | --- | --- | --- |
| 1 | A roma nemzetiségi önkormányzat működése és gazdálkodása | **Ellenőrzés célja:** Annak megállapítása, hogy a roma nemzetiségi önkormányzat működése és gazdálkodása megfelel-e a jogszabályi előírásoknak  **Ellenőrzés módszerei:** Dokumentum alapú vizsgálat, együttműködési megállapodás formai és tartalmi megfelelő-ségének, a működés felté-teleinek ellenőrzése.  **Ellenőrizendő időszak:** 2015**-**2018. év | - nem megfelelő együttműködési megállapodás  - hiányos működési feltételek  - az igénylés/felhasználás alátámasztottságának hiánya | Szabályszerűségi ellenőrzés | Roma Nemzetiségi Önkormányzat  Jászberényi Polgármesteri Hivatal | 2019. 01. 02-  2019. 03. 31. | 8 szakértői nap  1 fő ellenőr |
| 2 | Leltározás, a beszámoló leltárral való megfelelő alátámasztottságának vizsgálata | **Ellenőrzés célja:** Annak megállapítása, hogy az éves beszámolótleltárakkal megfelelően alátámasztották-e, a selejtezés és leltározás végrehajtás szabályszerűen történt-e.  **Ellenőrzés módszerei:** Dokumentum lapu vizsgálat, a belső szabályozottság, a keletkezett dokumentumok formai és tartalmi vizsgálata, tesztelés  **Ellenőrizendő időszak:** 2018. év | - eltérés a leltározás végrehajtása során a jogszabályok és a belső szabályzatok előírásaitól  - hiányos, nehezen ellenőrizhető dokumentáció  - nem minden mérlegsor van megfelelően alátámasztva | Szabályszerűségi ellenőrzés | Jászberény Városi Önkormányzat és intézményei | 2019. 03. 15-  2019. 05. 15. | 12 szakértői nap  1 fő ellenőr |
| 3 | Az önkormányzat által céljelleggel nyújtott támogatások elszámolásának ellenőrzése | **Ellenőrzés célja:** Annak megállapítása, hogy az önkormányzat által nyújtott támogatások felhasználása cél szerint, a dokumentálás és elszámolás a jogszabályi előírásoknak megfelelően történt-e  **Ellenőrzés módszerei:** Dokumentum alapú vizsgálat, a belső szabályozottság, a keletkezett dokumentumok és a benyújtott elszámolások formai és tartalmi vizsgálata.  **Ellenőrizendő időszak:** 2018. év | - a belső szabályozottság és az alkalmazott gyakorlat nincs összhangban  - a dokumentálás nem megfelelő  - nem valósul meg maradéktalanul a cél szerinti felhasználás | Pénzügyi ellenőrzés | Jászberény Városi Önkormányzat  Jászberényi Polgármesteri Hivatal | 2019. 04. 30-2019. 07. 31. | 9 szakértői nap  1 fő ellenőr |
| 4 | EP választás pénzügyi elszámolásának ellenőrzése | **Ellenőrzés célja:** Annak megállapítása, hogy az EP parlamenti választások során felmerült költségek elszámolása, a támogatás felhasználása a vonatkozó jogszabályi előírásoknak megfelelően történt-e.  **Ellenőrzés módszerei:** Dokumentum alapú vizsgálat, a keletkezett dokumentumok és a benyújtott elszámolások formai és tartalmi megfelelőségének vizsgálata.  **Ellenőrizendő időszak:** 2019. év | - a dokumentálás nem megfelelő  - a kifizetések nem megfelelően alátámasztottak  - határidőket nem tartották be | Szabályszerűségi ellenőrzés | Jászberényi Polgármesteri Hivatal | 2019. 05. 15-2019. 07. 15. | 6 szakértői nap  1 fő ellenőr |
| 5 | Az önkormányzat és intézményei tulajdonában lévő gépjárművek üzemeltetése | **Ellenőrzés célja:** a nyilvántartások vezetésének, az üzemeltetési költségek elszámolásának vizsgálata  **Ellenőrzés módszerei:** dokumentum alapú ellenőrzés, a menetlevelek, tankolási bizonylatok, egyéb dokumentumok mintavételen alapuló vizsgálata  **Ellenőrizendő időszak:** 2015-2019. I. félév | - nem vagy nem megfelelően vezetett menetlevelek  - üzemanyag elszámolás hiányosságai  - nem megfelelő belső szabályozás | Szabályszerűségi ellenőrzés | Jászberény Városi Önkormányzat és intézményei | 2019. 07. 01-  2019. 09. 25. | 8 szakértői nap  1 fő ellenőr |
| 6 | Az önkormányzati beszerzésekhez kapcsolódó szerződések megkötése és teljesítése | **Ellenőrzés célja:** Az intézmény minden bevallási kötelezettségének határidőben, megfelelő adattartalommal eleget tesz-e  **Ellenőrzés módszere:** Dokumentum alapú ellenőrzés, bevallások tételes vizsgálata  **Ellenőrizendő időszak:** 2015-2018. év | - - nem kellően átgondolt kötelezettségvállalás  - növekvő forráshiány  - a dokumentálás, nyilvántartás nem felel meg a jogszabályi előírásoknak | Szabályszerűségi ellenőrzés | Jászberényi Polgármesteri Hivatal | 2019. 09. 30-2019.12. 20. | 13 szakértői nap  1 fő ellenőr |
| 7 | Egyéb tevékenység |  |  |  |  |  | 6 szakértői nap  1 fő ellenőr |

Jászberény, 2018. november 27.

**Az éves ellenőrzési tervet készítette: Az éves ellenőrzési tervet előzetesen**

**jóváhagyta:**

Hartyányiné Mérei Judit Dr. Gottdiener Lajos

külső szolgáltató jegyző